Az EGT-Vegyesbizottság 67/98 határozata

(1998. július 4.)

az EGT-Megállapodás VI. mellékletének (szociális biztonság) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló megállapodásra (a továbbiakban: a megállapodás), amely az Európai Gazdasági Térségről szóló megállapodás kiigazításáról szóló jegyzőkönyv módosított, és különösen annak 98. cikkére,

mivel a megállapodás VI. mellékletét az 1998. március 27-i 24/98 EGT-vegyesbizottsági határozat [1] módosította;

mivel a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló 1408/71/EGK rendelet, valamint az 1408/71/EGK rendelet végrehajtására vonatkozó szabályok megállapításáról szóló 574/72/EGK rendelet módosításáról szóló, 1997. június 27-i 1290/97/EK tanácsi rendeletet [2] be kell építeni a megállapodásba;

mivel számos, a 574/72/EGK tanácsi rendeletre vonatkozó kiigazítást naprakésszé kell tenni,

A KÖVETKEZŐKÉPPEN HATÁROZOTT:

1. cikk

A megállapodás VI. mellékletének 1. pontja (1408/71/EGK tanácsi rendelet) a kiigazítások előtt a következő szöveggel egészül ki:

"és az alábbi későbbi módosításokkal:

- 397 R 1290: A Tanács 1997.június 27-i 1290/97/EK rendelete (HL L 176., 1997.7.4., 1. o.)."

2. cikk

A megállapodás VI. mellékletének 2. pontja (574/72/EGK tanácsi rendelet) a következőképpen módosul:

1. A kiigazítások előtt a következő szöveggel egészül ki:

"és az alábbi későbbi módosításokkal:

- 397 R 1290: A Tanács 1997.június 27-i 1290/97/EK rendelete (HL L 176., 1997.7.4., 1. o.)."

2. A g) kiigazítás

"153. NORVÉGIA - EGYESÜLT KIRÁLYSÁG"

pontjának szövege helyébe a következő szöveg lép:

"Az 1997. március 20-i és 1997. április 3-i levélváltás a rendelet 36. cikkének (3) bekezdésével és 63. cikkének (3) bekezdésével (a természetbeni ellátások költségeinek megtérítése vagy a megtérítésről való lemondás), valamint a végrehajtási rendelet 105. cikkével (az igazgatási ellenőrzések és egészségügyi felülvizsgálatok költségeiről való lemondás) kapcsolatban."

3. Az m) kiigazítás

"P. IZLAND"

pontjának szövege helyébe a következő szöveg lép:

"1. A rendelet 13. cikke (2) bekezdése d) pontjának, 14. cikke (1) bekezdése a) pontjának, 14. cikke (2) bekezdése b) pontjának, 14a. cikke (1) bekezdése a) pontjának, 14a. cikke (2) bekezdésének, 14a. cikke (4) bekezdésének, 14b. cikke (2) bekezdésének, 14b. cikke (4) bekezdésének és 14c. cikke a) pontjának, valamint a végrehajtási rendelet 11. cikke, 11a. cikke, 12a. cikke (2) bekezdése a) pontjának, 12a. cikke (5) bekezdése c) pontjának és 12a. cikke (7) bekezdése a) pontjának alkalmazásában:

Alþjóðadeild Tryggingastofnunar ríkisins (Állami Szociális Biztonsági Intézet Nemzetközi Részlege), Reykjavík.

2. A rendelet 17. cikke alkalmazásában:

Heilbrigðis- og tryggingamálaráðuneytið (Egészségügyi és Szociális Biztonsági Minisztérium), Reykjavík.

3. A rendelet III. címe 1., 2., 3., 4., 5. és 8. fejezetének, valamint a végrehajtási rendelet e rendelkezésekhez kapcsolódó rendelkezéseinek alkalmazásában:

Tryggingastofnun ríkisins (Állami Szociális Biztonsági Intézet), Reykjavík.

4. A rendelet III. címe 6. fejezetének, valamint a végrehajtási rendelet e rendelkezésekhez kapcsolódó rendelkezéseinek alkalmazásában:

Atvinnuleysistryggingasjóđur, vinnumálaskrifstofan (Munkanélküli-biztosító Pénztár), Reykjavík.

5. A rendelet III. címe 7. fejezetének, valamint a végrehajtási rendelet e rendelkezésekhez kapcsolódó rendelkezéseinek alkalmazásában:

Ríkisskattstjóri (a pénzügyi szerv igazgatója), Reykjavík."

3. cikk

A 1290/97/EK tanácsi rendelet izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

4. cikk

Ez a határozat 1998. július 5-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1998. július 4-én.

az EGT-Vegyesbizottság részéről

az elnök

F. Barbaso

[1] HL L 310., 1998.11.19., 4. o.

[2] HL L 176., 1997.7.4., 1. o.

--------------------------------------------------